*Projekts*

Jelgavas novada dome

**LĒMUMS**

Jelgava

2024.gada \_\_.aprīlī Nr.\_\_

**Par Jelgavas novada teritorijas plānojuma (administratīvajai teritorijai līdz 30.06.2021.) un vides pārskata 6.redakcijas nodošanu publiskai apspriešanai un institūciju atzinumu saņemšanai**

Jelgavas novada dome 2023.gada 22.februāra sēdē pieņēma lēmumu Nr.11 (protokols Nr.5/2023) “Par Jelgavas novada domes 16.11.2022. lēmuma Nr.4 (protokols Nr.43) un saistošo noteikumu Nr.36 atcelšanu un Jelgavas novada teritorijas plānojuma 5.1.redakcijas un Vides pārskata nodošanu pilnveidošanai”.

Pamatojoties uz minēto Jelgavas novada domes lēmumu ir veikta Jelgavas novada teritorijas plānojuma (administratīvajai teritorijai līdz 30.06.2021.) (turpmāk – Teritorijas plānojums) un vides pārskata pilnveidošana, izstrādājot jaunu 6.redakciju. Teritorijas plānojuma 6.redakcijas izstrādes gaitā, no iesaistītajām institūcijām atkārtoti tika pieprasīti nosacījumi un aktuāli dati, kā arī par 6.redakcijas izstrādi tika informēta sabiedrība, aicinot piedalīties izstrādē, sniedzot savus priekšlikumus.

Atbilstoši institūciju atkārtoti sniegtajiem nosacījumiem un aktuālajiem datiem, sabiedrības pārstāvju saņemtajiem priekšlikumiem, institūciju atzinumiem par Teritorijas plānojuma 5.redakciju, sabiedrības pārstāvju priekšlikumiem, kas tika saņemti pēc Teritorijas plānojuma 5.redakcijas publiskās apspriešanas, kā arī Vides aizsardzības un reģionālās attīstības ministrijas 2023.gada 31.janvāra vēstulē Nr.15-2/589 “Par Jelgavas novada teritorijas plānojumu” norādītajam, ir precizēta Teritorijas plānojuma grafiskā daļa, teritorijas izmantošanas un apbūves noteikumi, paskaidrojuma raksts, kā arī, ņemot vērā pilnveidotos Teritorijas plānojuma risinājumus, precizēts vides pārskats.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 80.punkts nosaka, ka izstrādes vadītājs sagatavo ziņojumu par teritorijas plānojuma izstrādi, kuru kopā ar attiecīgā plānošanas dokumenta izstrādātāja sagatavoto redakciju iesniedz izskatīšanai pašvaldībā, savukārt 82.punkts nosaka, ka pašvaldība pieņem lēmumu par teritorijas plānojuma redakcijas nodošanu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par četrām nedēļām.

Ņemot vērā iepriekš minēto, pamatojoties uz Teritorijas attīstības plānošanas likuma 12.panta pirmo daļu, 23.panta pirmo un otro daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 5.12.apakšpunktu, 80., 82., 90.punktu, Jelgavas novada dome **nolemj**:

1. Nodot publiskai apspriešanai un institūciju atzinumu saņemšanai pilnveidoto Jelgavas novada teritorijas plānojuma (administratīvajai teritorijai līdz 30.06.2021.) un vides pārskata 6.redakciju.
2. Noteikt, ka publiskā apspriešana pilnveidotajai Jelgavas novada teritorijas plānojuma (administratīvajai teritorijai līdz 30.06.2021.) un vides pārskata 6.redakcijai tiek organizēta klātienē.
3. Noteikt, ka pilnveidotās Jelgavas novada teritorijas plānojuma (administratīvajai teritorijai līdz 30.06.2021.) un vides pārskata 6.redakcijas publiskās apspriešanas termiņš ir četras nedēļas.
4. Uzdot Teritorijas plānojuma izstrādes vadītājai ievietot paziņojumu par Teritorijas plānojuma un vides pārskata 6.redakcijas nodošanu publiskai apspriešanai Teritorijas attīstības plānošanas informācijas sistēmā, un pašvaldības Sabiedrisko attiecību nodaļai ievietot paziņojumu pašvaldības tīmekļa vietnē https://www.jelgavasnovads.lv/lv un pašvaldības informatīvajā izdevumā “Jelgavas novada ziņas”.
5. Uzdot Teritorijas plānojuma izstrādes vadītājai sadarbībā ar izstrādātāju organizēt publisko apspriešanu un publiskās apspriešanas sanāksmi.

Domes priekšsēdētāja p.i. I.Vītola

K.Tumova, 22334212